open-index/open-wikipedia-markdown huggingface dataset:
פרסי הווידאו קליפים של MTV לשנת 2023

**[[פרסי הווידאו קליפים של MTV]] לשנת 2023** הוא טקס פרסים המוענקים לקליפים הטובים ביותר של השנה על ידי MTV. הטקס התקיים בפרודנשל סנטר בניוארק שבניו ג'רזי ב-12 בספטמבר 2023. זהו הטקס ה-40 במספר של פרסי הווידאו קליפים של MTV. קטגוריית פרס חדשה "מופע הקיץ" הוענקה באמצעות הצבעות מעריצים.

## הופעות
### קדם טקס
ההופעות הראשונות של הקדם טקס הוכרזו ב-6 בספטמבר 2023.

### טקס מרכזי
ב-22 באוגוסט 2023, MTV הכריזו על ההופעות הראשונות של הטקס. ב-31 באוגוסט 2023 הוכרזו הופעות נוספות של הטקס. ב-7 בספטמבר הוכרז כי אוליביה רודריגו אמורה להופיע בטקס. שאקירה ודידי יציגו את מדליית האייקון הגלובלי ואת מדליית הווידאו החלוצי בהתאמה.

#### במה מורחבת
הופעות הבמה המורחבת הוכרזו ב-6 בספטמבר 2023.

## מועמדים
רשימת המועמדים הראשונה הוכרזה ב-8 באוגוסט. המועמדים לקבוצת השנה, מופע הקיץ, אלבום השנה ושיר הקיץ הוכרזו ב-1 בספטמבר. טיילור סוויפט מובילה את המועמדויות עם אחת עשרה, ואחריה סיזה עם שמונה מועמדויות, דוג'ה קאט, מיילי סיירוס, ניקי מינאז', בלאקפינק ואוליביה רודריגו כל אחת עם שש מועמדויות.

### קטגוריות הצבעה
הזוכים בקטגוריות הבאות נבחרים לפי הצבעות של מעריצים. סבב ההצבעה הראשון המכונה "תקופת ההצבעה הכללית" החל ב-8 באוגוסט ב-12:00 , עבור הקטגוריות שהמועמדים הוכרזו באותו יום והסתיים ב-1 בספטמבר ב-18:00 ET, למעט האמן החדש הטוב ביותר שיסתיים בתאריך 12 בספטמבר, 22:00 ET. ההצבעה למופע הקיץ החלה ב-3 בספטמבר בשעה 11:00 ET והסתיימה ב-4 בספטמבר בשעה 11:00 ET. ההצבעה לקבוצת השנה החלה ב-4 בספטמבר בשעה 11:00 ET והסתיימה ב-7 בספטמבר בשעה 11:00 ET. ההצבעה לשיר הקיץ החלה ב-7 בספטמבר 11:00 ET והסתיימה ב-11 בספטמבר ב-11:00 ET. ההצבעה לאלבום השנה החלה ב-11 בספטמבר בשעה 11:00 ET והסתיימה ב-12 בספטמבר בשעה 11:00 ET.

## שיאני זכיות מועמדויות

### זכיות

* **9 זכיות:** טיילור סוויפט
* **2 זכיות:** שאקירה

### מועמדויות
* **11 מועמדויות:** טיילור סוויפט
* **8 מועמדויות:** סיזה
* **6 מועמדויות:** בלאקפינק, מיילי סיירוס, דוג'ה קאט, ניקי מינאז' ואוליביה רודריגו
* **5 מועמדויות:** סם סמית' וקים פטרס
* **4 מועמדויות:** קנדריק לאמאר, דידי, שאקירה, ביונסה, דרייק, קרול ג'י, מטרו בומין,  ואייס ספייס
* **3 מועמדויות:** באד באני, מייגן די סטליון, רימה, סלינה גומז, אד שירן, 21 סבאג', , האחים ג'ונאס, דואה ליפה ופסו פלומה
* **2 מועמדויות:** איירה סטאר, בויג'יניוס, לנה דל ריי, ג'ון באטיסט, פול אאוט בוי, אלישה קיז, דמי לובאטו, דה ויקנד, ברייסון טילר, אשנטי, יונג מיאמי, גלורילה, רנה ראפ ,Flo ומונסקין

## קישורים חיצוניים
* 

## הערות שוליים

קטגוריה:2023 במוזיקה האמריקאית
קטגוריה:פרסי הווידאו קליפים של MTV
ווידאו קליפים של MTV
תל אל-אחמר

**תל אל-אחמר** הוא הר הנמצא בגולן הסורי, הצפוני בקו התלים הסורי. גובהו הוא 1,475 מטר. הוא ההר הגבוה ביותר בחבל הבשן, אם לא מחשיבים את הר הבשן. ההר גבוה יותר מהר ורדה שגובהו 1,226 מטר – הנחשב כשיא הגובה ברמת הגולן . תל אל-אחמר הוא הר געש כבוי, כיתר התילים הגעשיים ברמת הגולן ובגולן הסורי, ועשוי מבזלת. הוא מצוי 6 קילומטרים צפונית-מזרחית לגבול ישראל–סוריה, למרגלות החרמון, דבר שעושה אותו גם להר הצפוני ביותר בבשן.

בינואר 2025 כבש צה"ל את ההר במסגרת מבצע חץ הבשן.

## ראו גם
*הר ורדה

## הערות שוליים

קטגוריה:הרי געש
קטגוריה:סוריה: הרים
קטגוריה:קו התלים הסורי
שמואל פרוכטר

**שמואל פרוכטר (פרי)** (1931 – 21 בנובמבר 1968) היה ספורטאי ספורט נכים ישראלי, מנציגיה הראשונים של ישראל במשחקים הפאראלימפיים ומייסד ארגון נכי תאונות העבודה בישראל.

בנו של הרב שוחט ובודק אברהם פרוכטר. נולד בסוצ'אבה, רומניה ועלה לישראל בשנת 1948 לאחר שהות במחנות המעצר בקפריסין. לאחר שירותו הצבאי החל לעבוד בבניין אך כעבור זמן קצר נפגע בתאונת עבודה. פרוכטר סבל משיתוק בשתי רגליו והיה מרותק לכיסא גלגלים.

בשנת 1957 הקים את ארגון נכי תאונות העבודה בישראל ועמד בראשו. הארגון שם בראש מטרותיו את שיקום הנכים והחזרתם למעגל היצרני. על כך אמר פרוכטר בשנת 1964: "נכה העבודה לא סיים את חייו! הוא רוצה להרגיש שרואים בו אדם בעל יכולת! הוא משתוקק לחוש בכך, שאין רואים אותו כנטל קשה על שכם הציבור! הוא רוצה רק להוכיח – גם לעצמו, גם לרעייתו, גם לילדיו, לכולם – שהוא חלק מתוך הציבור, שהוא עוד בן אדם! הוא זקוק רק להזדמנות הסבירה. תנו לו את ההזדמנות הזאת – והוא ילמד מחדש איך מחייכים בעולמנו! המושג מוגבל – הוא כיום מורשת העבר. זוהי רק שאלה של סיווג נכון במקום העבודה המתאים".

הארגון נאבק בין היתר על השוואת זכויותיהם של נכי תאונות העבודה לזכויות נכי צה"ל ובשיתוף עם מרכז הקואופרציה הקים הארגון את הקואופרטיב הראשון של נכים.

הוא צורף כנציג אילנשיל פוליו אל נבחרת ישראל בכדורסל כיסאות גלגלים שהתחרתה ב. יחד עם הנבחרת זכה במדליית ארד.

פרוכטר עבד במרכזייה הטלפונית של עיריית בני ברק.

ב-21 בנובמבר 1968 לקה בשבץ ונפטר. הוא הובא למנוחות בבית העלמין קריית שאול.

היה נשוי ואב לשתי בנות.

## הערות שוליים

קטגוריה:זוכי מדליית ארד פאראלימפית מישראל
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים רומא (1960)
קטגוריה:כדורסלנים במשחקים הפאראלימפיים רומא (1960)
קטגוריה:ישראלים ילידי רומניה
קטגוריה:גולי מחנות המעצר בקפריסין
קטגוריה:פעילים ישראלים למען זכויות נכים
קטגוריה:ספורטאי איל"ן
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1931
קטגוריה:ישראלים שנפטרו ב-1968
ג'בל סלמאן

**הר צלמון** (בערבית: **جبل سلمان الفارسي**, בתרגום לעברית: **ג'בל סלמאן** **הפרסי**) הוא הר בשומרון. פסגתו מצויה ברום של 810 מטר מעל פני הים. הוא סמוך להר גריזים מדרום. על פסגת ההר שוכן היישוב יצהר. ההר הוא הרביעי בגובהו בצפון השומרון, אחרי הר עיבל, רכס הר גריזים ורכס גדעונים. על ההר נמצאת שמורת סלמאן אל פארסי.

## שם ההר
לפי המסורת המוסלמית, ההר נקרא על שם סלמאן הפרסי, שקברו מצוי סמוך לפסגת ההר. לעומת זאת, יש המשערים שהרכס הוא הר צלמון שבאזור שכם, המוזכר בסיפור אבימלך בן גדעון, בו מסופר כי אבימלך עלה להר זה על מנת לכרות עצים כדי להצית שרפה בצריח מגדל שכם. לפי הסבר זה, השם סלמאן משמר את שמו הקדום של ההר, ובשל זה נוצרה המסורת המוסלמית לגבי זהות הקבר. ייתכן שהשם צלמון מגיע משום שבשל גובהו וגודלו הרב, ההר מטיל צל גדול על הסביבה. ויש מסבירים שפירוש המילה "צלמון" הוא צל או חושך.

## גאולוגיה
בדומה להר עיבל ולהר גריזים, ההר הוא הר משאר ובדומה אליהם אף מהווה דוגמה להיפוך תבליט בשל היות שלושתם חלק מקער שכם. ההר מתנשא 250 מטר מעל סביבתו, שכוללת את ההרים הנמוכים יחסית של קער שכם ממערב, ואת עמק המכמתת ממזרח.

## ראו גם
* יצהר
* הר גריזים
* הר עיבל

## קישורים חיצוניים
* שמורת סלמאן אל פארסי, באתר טבע ונופים בישראל

## הערות שוליים

2023 08
קטגוריה:השומרון: הרים
פליקס מאייר

**פליקס מאייר** (בגרמנית: **Felix Mayr** ; 29 באפריל 1995) ) הוא שחקן שווייצרי .

## ביוגרפיה
פליקס מאייר, נולד וגדל בציריך. הוא למד בבית הספר הקנטוני בסטדלהופן . מ-2015 עד 2019 למד משחק באקדמיה לאמנויות דרמטיות של ארנסט בוש בברלין.

## קריירה
הוא רכש את הניסיון הבימתי הראשון שלו בעונת 2017/18 של תיאטרון הברלינאי "Ballhaus Ost" בתור מילר בהפקה של *[[מזימה ואהבה]]*, מחזה בחמש מערכות מאת המחזאי הגרמני פרידריך שילר, שפורסם בשנת 1784. המחזה הופק בשיתוף האקדמיה לאמנויות הדרמה של ארנסט בוש. מאז 2018 הוא הופיע בהפקה של המחזה "Madame Poverty" בפולקסבינה ברלין. הוא הופיע גם במחזה "emotion and sensation" מאת מריוס שוץ ו- "Das 1. Evangelium" (עיבוד רופף של הבשורה על-פי מתי), בבימויו של קיי ווג'ס.  בספטמבר 2020 שיחק במחזה "כל אדם" מאת המחזאי האוסטרי הוגו פון הופמנסתאל.

בשנת 2020 שיחק מאייר בסדרת הטלוויזיה של נטפליקס "המורדת" בתור מייק, ובסדרת המשטרה הגרמנית"Soko Leipzig". 

בשנת 2021 שיחק במיני-סדרה בהפקת נטפליקס "בני טובים" (גר'), שם הוא גילם את כישרון הסקי הצעיר ג'וזף מדמאייר, שמת בתאונת דרכים טרגית.

בסדרת הדרמה של ערוץ ZDF בת ששת הפרקים "Wendehammer" משנת 2022, הוא גילם את הסטודנט הצעיר המסתורי למשפטים לוקאס בתפקיד משנה מתמשך, שנכנס לרומן נלהב עם פרנציסקה (סוזן האק), אחת מחמש הדמויות הראשיות. 

בשנת 2023 השתתף בסרטו של רומן פולנסקי "מלון פאלאס" לצדה של פאני ארדן וגילם את לאנס בסרט האימה האמריקאי "אימה במצולות: התהום" לצד ג'ייסון סטיית'האם. 

בשנת 2024 שיחק וגילם את גרהרד ברגר בסדרה הברזילאית "סנה" בנטפליקס, המבוססת על חייו של נהג המרוצים איירטון סנה.

## חיים אישיים
פליקס מאייר גר בברלין .

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה שווייצרים
קטגוריה:שחקני תיאטרון שווייצרים
קטגוריה:בוגרי בתי ספר למשחק
קטגוריה:שווייצרים שנולדו ב-1995
אורנה גרינברג

**אורנה גרינברג** היא ספורטאית פאראלימפית ישראלית.

בשנת 1978 התחרתה באליפות העולם לנפגעי שיתוק מוחין. היא זכתה במדליית זהב בזריקת דיסקוס, במדליית כסף בזריקת אלה ובמדליית ארד במשחה 25 מטר בסגנון חזה.

בשנת 1979 הייתה בין המועמדים לתואר ספורטאי השנה של עיתון מעריב.

במשחקים הפאראלימפיים ברצלונה (1992) השתתפה בארבעה משחים:
* במשחה 50 מטר בסגנון חופשי לדרגות נכות S3-4 סיימה במקום החמישי בסבב המוקדמות ולא התחרתה במשחה הגמר.
* במשחה 100 מטר בסגנון חופשי לדרגות נכות S3-4 סיימה במקום הרביעי בסבב המוקדמות ולא התחרתה במשחה הגמר.
* במשחה 50 מטר בסגנון גב לדרגות נכות S3-4 סיימה במקום השישי במשחה הגמר.
* במשחה 50 מטר בסגנון חזה לדרגת נכות SB2 סיימה במקום החמישי במשחה הגמר.

## קישורים חיצוניים
* פירוט השתתפותה בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שחייניות פאראלימפיות ישראליות
קטגוריה:שחייניות נכות ישראליות
קטגוריה:זורקי דיסקוס ישראלים
קטגוריה:אתלטיות נכות ישראליות
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:שחייניות במשחקים הפאראלימפיים ברצלונה (1992)
קטגוריה:ספורטאים ישראלים הסובלים משיתוק מוחין
קטגוריה:ספורטאי איל"ן
קטגוריה:בוגרות תיכון עירוני י"א
קטגוריה:בוגרי תיכון עירוני י"א
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אורלץ (סדרת לוויינים)

**אורלץ** (ברוסית:**Орлец**) הייתה סדרת לווייני ריגול שפותחה בברית המועצות ושיגוריה נמשכו ברוסיה. בסך הכול שוגרו 10 לוויינים: 8 מדגם "דון" ("אורלץ 1") ו-2 מדגם "יניסיי" ("אורלץ 2").

פיתוח לוויין ריגול מדגם חדש החל במרכז הטילים והחלל פרוגרס בשנת 1979. מטרת הפיתוח הייתה לשפר ולהרחיב מידע שניתן היה לקבל מלוויין מדגם יאנטר 2K. רק בשנת 1989 בוצע שיגור ראשון שעבר בהצלחה.

הלוויין היה מצויד ב-8 יחידות נחיתה שהחזירו את הצילומים לכדור הארץ. רגישות הצילום הייתה 0.95 מ'. הלוויין היה מצויד במצלמה פנורמית. משקל הלוויין היה 6,530 ק"ג. בשנים 1989–1993 בוצעו שיגורים בתדירות שנתית והלוויין היה פעיל כ-60 ימים. בהמשך התדירות ירדה אך משך פעילות הלוויינים גדל לכ-120 ימים. כל השיגרוים בוצעו מקוסמודרום בייקונור בעזרת משגר מדגם סויוז U. השיגור האחרון בוצע בשנת 2006.

בשנת 1994 בוצע שיגור ראשון של לוויין מדגם "דון" שהיה דגם משופר של לוויין מהדור הראשון. הוא כלל 22 יחידות נחיתה והיה מתוכנן ל-180 ימי עבודה. משקל הלוויין גדל ל-10,500 ק"ג. לכן הוא היה ניתן לשיגור על ידי משגר חזק יותר ונבחר דגם זניט 2 שהיה מיוצר באוקראינה. שיגור נוסף בוצע בשנת 2000 ולאחר מכך הופסקו השיגורים בעקבות חוסר רצון לנצל משגר אוקראיני לטובת שיגור לווייני ריגול. בשנת 2001 חברת Land Info International LLC מארצות הברית החלה לספק צילומים שבוצעו בעזרת לווייני "דון". בעקבות כך הוסרה סודיות ממבנה החללית.

כל הלוויינים קיבלו את השם "קוסמוס".

## קישורים חיצוניים
* תיאור מפורט של הלוויינים 
* תיאור מבנה הלוויין (דף 45) 
* תיאור הלוויים ושיגורים
* תיאור לוויין דון
* תיאור לוויין יניסיי

קטגוריה:לוויינים רוסיים
קטגוריה:לוויינים סובייטיים
קטגוריה:צילום על ידי לוויין
קטגוריה:לווייני ריגול
החותנת בירח הדבש

**החותנת בירח הדבש** (באנגלית: **The Mating Season**) הוא סרט קומדיה אמריקאי בשחור-לבן מסוגת דרמה קומית משנת 1951 בבימויו של מיצ'ל לייסן, עם תלמה ריטר, ג'ון לונד, ג'ין טירני ומרים הופקינס בתפקידים הראשיים.

התסריט מבוסס על המחזה "מגי" של סיזאר דאן. זאת קומדית טעויות על אישה ממעמד חברתי בינוני המנסה לשמור על נישואיו של בנה לאישה ממעמד חברתי גבוה, על ידי התחזותה לעוזרת בית של הזוג.

תלמה ריטר הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע וזכתה בפרס Golden Laurel לשחקנית הקומית הטובה ביותר.

מיצ'ל לייסן זכה בפרס דב הברונזה בפסטיבל הסרטים הבין-לאומי בברלין.

## תקציר העלילה
אלן מקנולטי (תלמה ריטר) יש דוכן המבורגרים בניו ג'רזי שבגלל חובות לבנק היא נאלצת לסגור אותו. בנה ואל (ג'ון לונד) הוא עובד בכיר בחברת קלינגר באוהיו אותה מנהלים מר קלינגר האב (לארי קיטינג) ובנו (ג'יימס לורימר). ג'ון הוא בחור נאה והפקידה בטסי דונלדסון (ג'ן סטרלינג) מאוהבת בו.

קלינגר הבן מחזור אחרי אשת החברה מגי קרלטון (ג'ין טירני) אך היא דוחה אותו. ג'ון מתבקש לסייע למגי שנתקעה עם הרכב על צוק. הוא מחלץ אותה והם מתאהבים ומחליטים להינשא.

אלן מחליטה להגיע לבית הזוג אך לפני כן היא שוכרת חדר במלון מוצאת עבודה זמנית ובכסף קונה כובע ובגדים מתאימים והולכת לפגוש את הזוג הנשוי הטרי.

מגי לא מצליחה בעבודות הבית וגם אינה יודעת לבשל. היא מתקשרת לסוכנות עוזרות בית וכאשר מגיעה אלן היא חושבת אותה לעוזרת. אלן חושבת במהירות ומחליטה שכדאי לה לעבוד שם כעוזרת. מגי מתכננת מסיבה לעובדי החברה ואלן עושה את כל הבישולים. באמצע המסיבה מגלה ג'ון להפתעתו כי העוזרת היא אמו. כולם מרוצים מהמסיבה כולל מר קלינגר שאלן מטפלת בו לאחר שהתלכלך מהאוכל.

אלן מחליטה להישאר שם למורת רוחו של ג'ון. היא מתבקשת לטפל במר קלינגר שחלה והוא מתחיל לאהוד אותה. היחסים בין ג'ון ומגי מתערערים לאחר שמגיעה לשם אמה פראן (מרים הופקינס) - סנובית שמתעבת את המשרתת אלן ולא סובלת את ג'ון.

חברת קלינגר אמורה לזכות במכרז גדול מחברת ויליאמסון אבל בפגישה מעליבה מגי את גב' ויליאמסון (קורה וית'רספון) וג'ון כופה עליה לבקש סליחה כדי לא להפסיד את המכרז.

לבסוף מגלה מגי כי אלן היא למעשה חמותה. היא מתרגזת ורוצה להתגרש ולנסוע למקסיקו ששם חוקי הגירושין קלים יותר. היא עוברת עם אמה למלון מרידיאן שם מקיים מר קלינגר מסיבה. כאשר גב' ויליאמסון פונה לאלן באופן מעליב היא מחזירה לה באותה צורה. זה מוצא חן בעיני מגי שמתפייסת עם ג'ון, ואלן מצטרפת למכוניתו של מר קרינגטון שמחזר אחריה.

## צוות השחקנים

## קישורים חיצוניים

*
*קדימון לחותנת בירח הבש, באתר יוטיוב
*החותנת בירח הדבש, באתר יוטיוב
*החותנת בירח הדבש, באתר TCM

קטגוריה:סרטי 1951
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
טלסקופ החלל גראנאט

**גראנאט** (ברוסית: **Гранат** – **רימון**) היה טלסקופ חלל ששוגר על ידי ברית המועצות והותקנו על החללית מכשירים ממדינות נוספות. הוא שוגר בשנת 1989 ופעל עד לשנת 1998.

החללית נבנתה במשרד לבוצ'קין על בסיס גשושיות של תוכנית ונרה. השיגור בוצע מקוסמודרום בייקונור בעזרת משגר מדגם פרוטון M. משקל ציוד מדעי היה כ-2,300 ק"ג. פאנל סולארי סיפק כ-400 ואט. עד לספטמבר 1994 בוצעו מפעם לפעם שינויי מסלול. לאחר סיום מלאי הדלק פעולות אלו הופסקו. העברת נתונים הופסקה ב-27 בנובמבר 1998.

## ציוד מדעי
* SIGMA - טלסקופ קרני רנטגן שנבנה בצרפת. פעל בתחום אנרגיה 40-1300 KeV. שטח קליטה הייתה 800 סמ"ק.
* ART-P - טלסקופ קרני רנטגן שנבנה בברית המועצות. פעל בתחום אנרגיה 4-60 KeV. שטח קליטה הייתה 600 סמ"ק.
* ART-C - ספקטרומטר שנבנה בברית המועצות. עקב בעיות טכניות לא פעל.
* PHEBUS - רשם התפרצויות אנרגיה שנבנה בצרפת. אירועים נרשמו ב-116 ערוצים.
* WATCH - טלסקופ  שנבנה בדנמרק. פעל בתחום אנרגיה 6-180 KeV.  
* KONUS B - רשם  שנבנה בברית המועצות. פעל בתחום אנרגיה 10-8000 KeV. רשם 60 התפרצויות שמש ו-19 התפרצויות גמא. הפסיק לעבוד בפברואר 1990.
* TOURNESOL - רגש  שנבנה בברית המועצות ובולגריה. היה מיועד לרישום קרני גמא. עקב בעיות טכניות כמעט ולא פעל.

## תוצאות
בעזרת הטלסקופ בוצע רישום מקורות קרני רנטגן וצילומי מרכז הגלקסיה. התגלו מספר גרמי שמיים. גרמי שמיים שהתגלו בעזרת הטלסקופ קיבלו תחילית GRS, למשל GRS 1124-683 וכו'.

על בסיס המידע שהתקבל נכתבו מאות מאמרים מדעים.

בעקבות התפרקות ברית המועצות מרכז קליטת הנתונים שהיה ממוקם בחצי האי קרים הועבר לשטח אוקראינה שצמצמה את תיקצובו. בשנים האחרונות של פעילות הטלסקופ הוא תוקצב ישירות על ידי סוכנות החלל הצרפתית.
 
## קישורים חיצוניים

* 
* תיאור פעילות

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים סובייטיים
משחק הוגן (סרט, 2023)

**משחק הוגן** (באנגלית: **Fair Play**) הוא מותחן ארוטי אמריקאי משנת 2023 שנכתב ובוים על ידי קלואי דומונט, שזהו לה סרט ביכורים כבמאית. בסרט מככבים אלדן ארנרייך ופיבי דינבור כזוג צעיר שמערכת היחסים ביניהם מתחילה להתפרק בעקבות קידום בלתי-צפוי בחברת קרנות גידור מושחתת. בתפקידי המשנה מככבים סבסטיאן דה סוזה, אדי מרסן וריץ' זומר.

בכורת הסרט התקיימה בפסטיבל הסרטים סאנדנס 2023 ב-20 בינואר 2023, והוא עלה לאקרנים לצאת במספר בתי קולנוע נבחרים ב-29 בספטמבר 2023, לפני שיעלה לשירות הזרמת המדיה "נטפליקס" ב-6 באוקטובר 2023.

## רקע עלילתי
יחסיהם של לוק ואמילי, זוג מאורסים טריים, עומד למבחן לאחר שאמילי זוכה לקידום בלתי-צפוי בחברה לקרנות גידור מושחתת בו השניים עובדים.

## צוות השחקנים
* אלדן ארנרייך – **לוק אדמונדס**
* פיבי דינבור – **אמילי מאיירס**
* אדי מרסן – **קמפבל**
* סבסטיאן דה סוזה - **רורי**
* ריץ' זומר – **פול**
* ג'רלדין סומרוויל – אמה של אמילי
* פטריק פלטשר - רוברט ביינס

## הפקה
בדצמבר 2021 הוכרז לראשונה על הפקתו של הסרט כאשר נמסר כי את הסרט כתבה ותביים קלואי דומונט, וכי בתפקידים הראשיים יככבו אלדן ארנרייך ופיבי דינבור. צילומי הסרט החלו בינואר 2022 בסרביה. בפברואר 2022, נמסר על הצטרפותם של סבסטיאן דה סוזה, אדי מרסן וריץ' זומר לצוות השחקנים.

## הפצה
הסרט עלה לאקרנים במספר בתי קולנוע נבחרים ב-29 בספטמבר 2023, לפני שיעלה לשירות הזרמת המדיה "נטפליקס" ב-6 באוקטובר 2023.

ב-20 בינואר 2023, התקיימה בכורת הסרט בפסטיבל הסרטים סאנדנס 2023. זמן קצר לאחר מכן, רכשה "נטפליקס" את זכויות הפצתו של הסרט, לאחר מלחמת הצעות בין חצי תריסר חברות, תמורת 20 מיליון דולר. בנוסף, בכורתו הבינלאומית של הסרט תתקיים בפסטיבל הסרטים הבין-לאומי בטורונטו ה-48.

## ביקורות
באתר הביקורות "Rotten Tomatoes", זכה הסרט לציון 90% על סמך 77 ביקורות, עם דירוג ממוצע של 7.5/10. בקונצנזוס המבקרים נכתב כי . באתר הביקורות המשוקללות "Metacritic", זכה הסרט לציון 76/100, על סמך 18 ביקורות, דבר המצביע על "ביקורות חיוביות לרוב".

## פרסים ומועמדויות

## קישורים חיצוניים

#### ביקורות
* 
* 

## הערות שוליים

קטגוריה:נטפליקס: סרטים
קטגוריה:סרטים אמריקאיים משנת 2023
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטים עצמאיים
רונאלדו (2000)

**רונאלדו סזאר סוארס דוס סנטוס** (בפורטוגזית: **Ronaldo Cezar Soares dos Santos**; נולד ב-7 בדצמבר 2000) הוא כדורגלן ברזילאי המשחק בעמדת הקיצוני הימני ברוסטוב מליגת העל הרוסית בכדורגל.

## קריירה
רונאלדו נולד בריו דה ז'ניירו, וגדל במחלקת הנוער של סאו קייטנו, ששיחקה בליגות הנמוכות בברזיל. ב-22 בינואר 2020 ערך את הופעת הבכורה שלו בקבוצה הבוגרת, בהפסד קבוצתו 2–3 לפנאפולנסה . ב-7 במרץ 2020 כבש שער בכורה בבוגרים, בניצחון קבוצתו 2–1 על אטיביה. בנובמבר 2020 חתם בבאהיה מליגת העל הברזילאית, והחל לשחק בקבוצה עד גיל 23 של המועדון. ב-28 ביולי 2021 ערך את הופעת הבכורה שלו בקבוצה הבוגרת, בהפסד קבוצתו 0–2 לאתלטיקו מיניירו. 

ב-16 ביוני 2022 חתם על חוזה לשלוש עונות בלבסקי סופיה מליגת העל הבולגרית.

בינואר 2024 חתם ברוסטוב מליגת העל הרוסית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סאו קייטנו
קטגוריה:כדורגלני באהיה
קטגוריה:כדורגלני לבסקי סופיה
קטגוריה:כדורגלני רוסטוב
קטגוריה:ברזילאים שנולדו ב-2000
ריקרדיניו (2001)

**ריקרדו ויאנה פילו** (בפורטוגזית: **Ricardo Viana Filho**; נולד ב-23 באפריל 2001), הידוע בכינוי **ריקרדיניו**, הוא כדורגלן ברזילאי המשחק בעמדת החלוץ בקאיראט אלמטי מליגת העל הקזחית בהשאלה מויקטוריה פלזן.

## קריירה
ריקרדיניו שיחק במחלקות הנוער של סאו פאולו וגרמיו, ולקראת עונת 2021 החל לשחק בקבוצה הבוגרת של גרמיו. ב-1 בספטמבר 2021 הושאל לעונה אחת למאריטימו מליגת העל הפורטוגלית, וב-13 בספטמבר כבש את שער הבכורה שלו, בתיקו 2–2 עם ארוקה. ב-19 ביולי 2022 הושאל לאתלטיקו גויאניינסה מליגת העל הברזילאית עד לתום העונה. ב-20 בדצמבר 2022 חתם לשלוש עונות בלבסקי סופיה מליגת העל הבולגרית. ב-3 ביולי 2024 חתם לשלוש עונות בויקטוריה פלזן מהליגה הראשונה בצ'כיה. ב-17 בינואר 2025 הושאל למכבי חיפה מליגת העל הישראלית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני גרמיו
קטגוריה:כדורגלני מאריטימו
קטגוריה:כדורגלני אתלטיקו גויאניינסה
קטגוריה:כדורגלני לבסקי סופיה
קטגוריה:כדורגלני מכבי חיפה
קטגוריה:כדורגלני ויקטוריה פלזן
קטגוריה:כדורגלני קאיראט אלמטי
קטגוריה:ברזילאים שנולדו ב-2001
שלושים ושלוש

**שלושים ושלוש** (מעוצב: ***33***) הוא אלבום האולפן השני של הזמרת-יוצרת הישראלית עלמה זהר, אשר יצא ב-4 באוגוסט 2010 על ידי חברת התקליטים לב גרופ מדיה.

## רקע והפקה
לאחר ההצלחה הארצית עם אלבום הבכורה של עלמה זהר, דברי (2008), הוחלט להוציא אלבום נוסף בשם שלושים ושלוש. ב-2 באוגוסט, יומיים לפני יצאת האלבום, אירעה השמעת בכורה ב-*[[ynet]]* לשלושת השירים "בנגקוק", "עבדים משוחררים" ו"אניות". באלבום השתתף גם המוזיקאי גבע אלון.

על שם האלבום אמרה זהר:  והוסיפה .

## רשימת רצועות

## קישורים חיצוניים

## הערות שוליים

קטגוריה:אלבומי עלמה זהר
קטגוריה:אלבומים בעברית
קטגוריה:אלבומי חברת לב גרופ מדיה
אישטוואן פייר

**אישטוואן פייר** (במקור **פרידמן**, בהונגרית: **Fejér István**; קאשה, 25 באפריל 1911 – בודפשט, 26 בפברואר 1976) היה עיתונאי יהודי-הונגרי (יליד סלובקיה של היום), עורך עיתון, במאי תיאטרון, זוכה פרס אטילה יוז'ף (הפרס הספרותי הממלכתי ההונגרי הגבוה ביותר).

## ביוגרפיה
אישטוואן פרידמן נולד במשפחה יהודית כבנם של רופא העיניים וילמוש פייר (פרידמן) ושל אליס וייזר. הוא סיים את לימודיו בפראג. מ-1934 עבד בתיאטרון של המשורר הצ'כי אמיל פרצישק בוריאן  בשם D34. בשנת 1936, הוא היה אחד מהחברים המייסדים של חוג פטפי. בין 1936 לבין 1938, היה עיתונאי ב"יום הונגרי" (Magyar Nap). הוא עבר לממלכת הונגריה ב-1940, אך נכלא בשל פעילותו בתנועת הפועלים. בין השנים 1945–1948 היה מראשי ה"איגוד לתרבות הפועלים" (Munkás Kultúrszövetség). בין 1948 לבין 1951, היה העורך של העיתון "תיאטרון וקולנוע" (Színház és Mozi); ואחר כך, בין 1957 לבין 1958 היה העורך הראשי הראשון של כתב העת קולנוע תיאטרון מוזיקה. (היורש המשפטי של כתב העת הקודם). לאחר מכן, בין 1958 לבין 1967, ניהל את הבמה העליזה ואת "הבמה הקטנה".

## חייו הפרטיים
אשתו הייתה ג'ורג'י ליידנפרוסט (1906–1994), לה נישא ב-5 באוגוסט 1941 בבודפשט.

נולדה להם בת אחת: יהודית.

## יצירות התיאטרון שלו
מספר ההצגות הבכורה של מחזותיו הרשום במאגר התיאטרון: **43** .





## כתביו
* התובע הראשי העירוני (1947)
* חלום, חלום... (חמש פארסות קברט, עם פרנץ הידווגי ולאסלו טאבי, 1947)
* חופן של אושר (1950)
* גלגול על הראש (1955)
* הכיוון קראקס (עם אישטוואן קאלאי, 1957)
* עיניים מכוסות (1958)
* מתאים לדעת מה מתאים (1966)
* הבמה העליזה. אפשר קצת פחות? (מערכונים, עם אלמר בורוש (במקור ברנשטיין), 1967)
* רוח הרפאים באה לבית (קומדיה, 1972)
* הומור מגיע לבית (סצנות קברט, 1973)

## פרסים
* פרס אטילה יוז'ף (1958)

## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון אמנות הבמה ההונגרי)
* Színházi adattár. Országos Színháztörténeti Múzeum és Intézet (מאגר תיאטרון. המוזיאון והמכון לתולדות התיאטרון הלאומי)
* לקסיקון ההומור עורך: מיקלוש קפושי (Tarsoly Kiadó - 2001; )
## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:מחזאים יהודים הונגרים
קטגוריה:מפיקי תיאטרון
קטגוריה:יהודים זוכי פרס אטילה יוז'ף
קטגוריה:הונגרים שנולדו ב-1911
קטגוריה:הונגרים שנפטרו ב-1976
ולטון פליפה

**ולטון פליפה פרגואה דה מלו** (בפורטוגזית: **Welton Felipe Paraguá de Melo**; נולד ב-6 באוגוסט 1997) הוא כדורגלן ברזילאי המשחק בעמדת הקיצוני השמאלי בגמבה אוסקה.

## קריירה
ולטון נולד בפרנבאי, ברזיל, והחל את קריירת המשחק שלו בקבוצות מליגות הכדורגל הנמוכות בברזיל. ב-4 בינואר 2022 חתם על חוזה לשלוש עונות בלבסקי סופיה מליגת העל הבולגרית. ב-19 בפברואר 2022 ערך את הופעת הבכורה שלו בקבוצה, בניצחון 2–1 על לוקומוטיב פלובדיב. ב-26 בפברואר כבש שער בכורה, בניצחון קבוצתו 2–0 על צסק"א 1948. בסך הכל, בעונתו הראשונה בקבוצה כבש 3 שערים ובישל 3 נוספים ב-14 משחקים בכל המסגרות. בעונת 2022/2023 כבש 8 שערים ובישל 4 ב-42 משחקים בכל המסגרות.

ב-11 בפברואר 2024 חתם בגמבה אוסקה היפנית.
## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני לבסקי סופיה
קטגוריה:כדורגלני גמבה אוסקה
קטגוריה:ספורטאים ברזילאים בבולגריה
קטגוריה:ספורטאים ברזילאים ביפן
קטגוריה:ברזילאים שנולדו ב-1997
ז'ואאו קרבאליו

**ז'ואאו אנטוניו אנטונש קרבאליו** (בפורטוגזית: **João António Antunes Carvalho**; נולד ב-9 במרץ 1997 בקסטנהיירה דה פרה שבפורטוגל) הוא כדורגלן פורטוגזי המשחק בעמדת הקשר ההתקפי באשטוריל מליגת העל הפורטוגלית.

## קריירת מועדונים
קרבאליו גדל במחלקת הנוער של בנפיקה ליסבון, ובשנת 2015 החל לשחק בקבוצת המילואים של המועדון.

ב-30 בינואר 2017 הושאל קרבאליו לויטוריה סטובל מליגת העל הפורטוגלית עד לתום עונת . ב-5 בפברואר ערך את הופעת הבכורה שלו במועדון, בהפסד 2-1 לארוקה במסגרת המחזור ה-20 בליגה. ב-19 במרץ הבקיע את שערו היחיד במועדון, בתיקו 1-1 נגד פורטו במסגרת המחזור ה-26 בליג. בסך הכל ערך 15 הופעות ליגה במדי המועדון.

לקראת עונת  חזר קרבאליו לבנפיקה ליסבון. ב-5 בדצמבר 2017 ערך את הופעת הבכורה שלו בקבוצה הראשונה של המועדון, בהפסד 2-0 לפ.צ. בזל במסגרת שלב הבתים של ליגת האלופות לעונת 2017/2018. ב-3 בינואר 2018 ערך את הופעת הבכורה שלו בליגה, בתיקו 1-1 נגד ספורטינג ליסבון במסגרת המחזור ה-16 בליגה. הוא ערך שבע הופעות ליגה במדי המועדון.

ב-14 ביוני 2018 חתם קרבאליו על חוזה לחמש שנים בנוטינגהאם פורסט מהפוטבול ליג צ'מפיונשיפ. ב-4 באוגוסט ערך את הופעת הבכורה שלו במועדון, בתיקו 1-1 נגד בריסטול סיטי במסגרת המחזור הראשון בליגה לעונת . ב-19 בספטמבר הבקיע את שער הבכורה שלו במועדון, בניצחון 2-1 על שפילד ונסדיי במסגרת המחזור השמיני בליגה. הוא ערך 68 הופעות ליגה במדי המועדון, בהן הבקיע חמישה שערים.

ב-29 בספטמבר 2020 הושאל קרבאליו לאלמריה מהליגה הספרדית השנייה למשך עונת . ב-4 באוקטובר ערך את הופעת הבכורה שלו במועדון, בהפסד 1-0 לספורטינג חיחון במסמגרת המחזור הרביעי בליגה. הוא ערך 33 הופעות ליגה במדי המועדון.

ב-29 בינואר 2022 חתם קרבאליו באולימפיאקוס מליגת העל היוונית.

ב-22 באוגוסט 2022 הושאל לאשטוריל מליגת העל הפורטוגלית למשך עונת .  בסיום העונה שב לאולימפיאקוס ושיחק בה בעונת 2023/2024 ואף זכה איתה בקונפרנס ליג.

ב-16 באוגוסט 2024 שב לאשטוריל וחתם על חוזה ל-3 שנים. 

## קריירה בינלאומית
קרבאליו שיחק בנבחרת פורטוגל עד גיל 21.

## תארים
;אולימפיאקוס
* אליפות יוון (1): 2021/2022
* קונפרנס ליג (1): 2023/2024

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני ויטוריה סטובל
קטגוריה:כדורגלני נוטינגהאם פורסט
קטגוריה:כדורגלני אלמריה
קטגוריה:כדורגלני אולימפיאקוס
קטגוריה:כדורגלני אשטוריל
קטגוריה:פורטוגזים שנולדו ב-1997
מוציא ת'נשמה (סרט)

"**מוציא ת'נשמה**" (באנגלית: ***It Lives Inside***) הוא סרט אימה על-טבעי שנכתב ובוים על ידי בישאל דוטה, בכיכובה של מייגן סורי ובהפקת "".
סאם היא תלמידת תיכון אמריקאית ממוצא הודי, שדוחה את שורשיה ורוצה להיות כמו כולם. כששד שטני חוטף את חברת ילדותה, היא צריכה לחזור למקורותיה כדי להביס אותו.

## תקציר העלילה
סאם, מתבגרת אמריקאית-הודית, חיה חיים אידיאליים בפרבר אמריקאי עם אימה המסורתית ואביה האהוב. חוסר הביטחון של סאם בנוגע לשורשיה מתגבר, כשחברת ילדות לשעבר ממוצא הודי גם היא, בשם תמירה, מתחילה להתנהג מוזר ונושאת עמה צנצנת ריקה לכל מקום.
ברגע של כעס, סאם שוברת את הצנצנת של תמירה, דבר המוביל להשתלשלות מסויטת של אירועים, שמקורם בנער הודי אחר שנרצח שנים קודם, יחד עם כל משפחתו על ידי אותה ישות דמונית שהשתחררה מהצנצנת. כשתמירה נעלמת, סאם מחליטה לעשות כל שביכולתה כדי להציל אותה.

## הפצה
הסרט הוקרן לראשונה בפסטיבל SXSW (South by Southwest) שבטקסס וצפוי לצאת לאקרנים בארצות הברית ב-22 בספטמבר ויום לפני כן, ב-21 בספטמבר בישראל.

## קישורים חיצוניים
* 

* 
*
*
*
*
*
*
*
קטגוריה:סרטים אמריקאיים משנת 2023
קטגוריה:סרטי אימה מ-2023
קטגוריה:סרטי אימה על-טבעיים אמריקאיים
קטגוריה:סרטי מתח
קטגוריה:סרטי אימה על-טבעיים קנדיים
ג'וזף אדה

**ג'וזף אומה אדה** (באנגלית: **Joseph Oma Adah**; נולד ב-8 ביוני 1999 באבוג'ה שבניגריה) הוא כדורגלן ניגרי המשחק בעמדת קשר הכנף.

## קריירה
אדה החל את דרכו באקדמיית אמקסון בניגריה. את צעדיו הראשונים בכדורגל המקצועני עשה בקבוצת "קצינה יונייטד" מליגת העל הניגרית, ומשם יצא לאירופה כדי לנסות את מזלו בזירה הבינלאומית. באפריל 2019 חתם בקבוצת "סלוצק" מליגת העל הבלארוסית, בה רשם 24 הופעות והבקיע שער אחד. בינואר 2020 עבר לפיוניק ירוואן מליגת העל הארמנית, שם שיחק שישה משחקים והבקיע שער אחד. בהמשך אותה שנה עבר לגנדזסאר קפאן, גם היא מהליגה הארמנית, ובמדיה רשם שמונה הופעות וכבש שער פעם נוספת. בפברואר 2021 חתם בשחטר קראגנדי מליגת העל הקזחית, ערך הופעה אחת בקבוצה הבוגרת במסגרת הסופר קאפ הקזחי ושיחק גם בקבוצת המילואים של המועדון. לקראת סוף 2021 עבר לרוסיה וחתם באולימפ-דולגופרודני מההליגה הרוסית השנייה, שם שיחק 21 משחקים והבקיע שלושה שערים – אחת מתחנות הקריירה הפעילות והמוצלחות שלו. בקיץ 2022 המשיך לסלובניה וחתם בנ.ק צליה מליגת העל הסלובנית, אך לא שיחק במדי המועדון. בינואר 2023 חזר לבלארוס וחתם בדינמו מינסק. בספטמבר של אותה שנה, אחרי מסע בין תחנות רבות באירופה ובאסיה, הגיע לישראל והצטרף לסקציה נס ציונה שבליגת העל.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:אבוג'ה: כדורגלנים
קטגוריה:כדורגלני פיוניק ירוואן
קטגוריה:כדורגלני שחטר קראגנדי
קטגוריה:כדורגלני צליה
קטגוריה:כדורגלני דינמו מינסק
קטגוריה:כדורגלני סקציה נס ציונה
קטגוריה:ספורטאים זרים בבלארוס
קטגוריה:ספורטאים ניגרים בארמניה
קטגוריה:ספורטאים ניגרים בקזחסטן
קטגוריה:ספורטאים ניגרים ברוסיה
קטגוריה:ספורטאים ניגרים בסלובניה
קטגוריה:ניגרים שנולדו ב-1999
ג'ון דוארטה

**ג'ון סקוט דוארטה** (באנגלית: **John Scott Duarte**; נולד ב-9 בספטמבר 1966) הוא פוליטיקאי, איש עסקים וחקלאי אמריקאי. דוארטה כיהן כחבר בבית הנבחרים של ארצות הברית מטעם המחוז ה-13 של קליפורניה מאז 2023 מטעם המפלגה הרפובליקנית.

## ביוגרפיה
דוארטה נולד ב-9 בספטמבר 1966 במודסטו, קליפורניה, לג'ים ואניטה דוארטה. הוא ממוצא פורטוגלי. דוארטה סיים את לימודיו בבית הספר לעסקים באוניברסיטת הפסיפיק עם תואר MBA ותואר ראשון מאוניברסיטת המדינה של סן דייגו ב-1989.

ב-1989 החל דוארטה את הקריירה שלו כסגן נשיא למכירות ב-Duarte Trees & Vines, שהוקמה על ידי הוריו ב-1988. ב-2007 הוא הפך למנכ"ל ולנשיא החברה.

בשנת 2017, דוארטה חויב לשלם קנס ממשלתי בסך 2.8 מיליון דולר לאחר שחיל ההנדסה של צבא ארצות הברית טען כי הוא הפר את חוק המים הנקיים בכך שחרש שדה כדי לשתול חיטה על רכושו במחוז טהמה.

ב-9 במרץ 2022 השיק דוארטה קמפיין על מנת לייצג את מחוז הקונגרס ה-13 של קליפורניה לאחר שמחזור החלוקה מחדש של ארצות הברית ב-2020 יצר מחוז חדש המבוסס בעמק המרכזי. הוא וחבר האספה של מדינת קליפורניה אדם גריי עלו לשלב הבחירות הכלליות. הוא ניצח את גריי בבחירות לבית הנבחרים של ארצות הברית ב-2022 עם 50.2% מהקולות. הוא הוכרז כמנצח ב-3 בדצמבר 2022, כמעט חודש לאחר הבחירות. הוא הושבע לתפקידו ב-3 בינואר 2023. הוא תמך בקווין מקארתי כיו"ר בית הנבחרים של ארצות הברית. דוארטה חבר בוועדת החקלאות, הוועדה למשאבי הטבע ובוועדת תחבורה ותשתיות.

בהתאם לתוצאות הבחירות שנערכו בבית הנבחרים בשנת 2024 יכהן במקומו אדם גריי.

## קישורים חיצוניים
* 

* 

## הערות שוליים

קטגוריה:אמריקאים ילידי קליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-118 של ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים ממוצא פורטוגזי
קטגוריה:בוגרי אוניברסיטת הפסיפיק
קטגוריה:בוגרי אוניברסיטת המדינה בסן דייגו
קטגוריה:אמריקאים שנולדו ב-1966
דאדרה ונאגר האוולי ודאמאן ודיו

**דאדרה ונגר האולי ודאמאן ודיו** (בהינדי: **दादरा और नगर हवेली एवं दमन और दीव**) היא טריטוריית איחוד בהודו, שהוקמה ב-2020 על ידי מיזוג הטריטוריות דאדרה ונאגר האוולי ודאמאן ודיו. הטריטוריה מורכבת ארבעה מחוזות: דאדרה, נאגר האוולי, דאמאן ודיו. כל ארבעת האזורים היו בעבר חלק מהודו הפורטוגזית, עם בירה משותפת בפאנאג'י שבגואה.

## היסטוריה
דאמאן ודיו היו מושבות פורטוגזיות משנות ה-20 של המאה ה-20 ועד שסופחו להודו ב-19 בדצמבר 1961. דאדרה ונאגר האוולי סופחו על ידי הודו ב-11 באוגוסט 1961. פורטוגל הכירה רשמית בריבונות הודו על האזורים רק לאחר מהפכת הציפורנים בשנת 1974.

דמאן ודיו היו כחלק מטריטוריית האיחוד גואה, דאמאן ודיו שהקומה ב-1962, והפכו לטריטוריית איחוד נפרדת כאשר גואה קיבלה מעמד של מדינה ב-1987. דאדרה ונאגר האוולי היו טריטוריית איחוד החל מסיפוחן להודו ב-1961.

ביולי 2019 הציעה ממשלת הודו למזג את שני הטריטוריות לטריטוריית איחוד אחת על מנת לצמצם כפילות שירותים ולהפחית את עלות הניהול. הפרלמנט של הודו אישר חוק לאיחוד הטריטוריות ב-26 בנובמבר 2019, ונשיא הודו ראם נאת' קובינד חתם עליו ב-9 בדצמבר 2019. לשני הטריטוריות היה בעבר מושל משותף ואותם פקידי ממשל. העיירה דאמאן נבחרה להיות בירת הטריטוריה החדשה של הטריטוריה האיחוד בפועל נקבע ל-26 בינואר 2020, יום השנה השבעים לכניסתה של חוקת הודו לתוקף המצוין בהודו כיום הרפובליקה.

דאדרה ונגר האוולי ודאמאן ודיו מורכבת מארבעה אזורים נפרדים הממוקמים במערב הודו. דאדרה היא מובלעת קטנה בתוך מדינת גוג'ראט. נאגר הוואלי היא מובלעת בצורת כ' הממוקמת בין מדינות גוג'ראט ומהאראשטרה המכילה מובלעת נגדית של גוג'ראט סביב הכפר מג'וואל. דאמאן היא מובלעת על חוף גוג'ראט, ודיו הוא אי מול חופי גוג'אראט.

## מנהל
דאדרה ונגאר האולי ודמאן ודיו מנוהלת כטריטוריית איחוד של הודו. נשיא הודו ממנה מנהל לניהול הטריטוריה מטעם הממשלה המרכזית של הודו. השלטון המרכזי רשאי למנות יועצים שיסייעו למנהל בתפקידיו.

בירת הטריטוריה היא דאמאן בעוד סילבסה היא העיר הגדולה ביותר.

אכיפת החוק בטריטוריה היא באחריות משטרת דאדרה ונגר האוולי ודאמאן ודיו. הטריטוריה מצויה תחת סמכותו של בית המשפט העליון של בומביי.

### בפרלמנט של הודו
דאדרה ונגר האוולי ודמאן ודיו שולחת שני חברים ללוק סבהה, הבית התחתון של הפרלמנט ההודי. הטריטורייה מחולקת לשני מחוזות בחירה: מחוז דמאן ודיו ומחוז דדרה ונאגר האוולי.

## הערות שוליים

## קישורים חיצוניים

* 

קטגוריה:אסיה: מובלעות
קטגוריה:הודו: מדינות וטריטוריות איחוד
קטגוריה:מושבות פורטוגזיות לשעבר
קטגוריה:אסיה: מושבות לשעבר
קטגוריה:הודו: טריטוריות איחוד
תחנת קרול

**תחנת קרול** היא אחת מתחנות הקו האדום כחלק מהדנקל. מיקומה על רחוב זאב אורלוב, צמוד להצטלבותו עם רחוב יעקב קרול ולקראת קצהו המערבי של רחוב אורלוב והצטלבותו עם רחוב ז'בוטינסקי בפתח תקווה. למרות שמה, התחנה לא ממוקמת בשכונת קרול בפתח תקווה, ושם התחנה נגזר משם הרחוב הסמוך לתחנה. התחנה ממוקמת בין שכונות נווה גן מצפון–מערב ולב המושבה מדרום–מזרח, והיא התחנה השלישית מתחילת תוואי הרכבת הקלה מכיוון מזרח.

התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.

## הקמה
מיקום התחנה, בניגוד לתחנות הממשיכות אותה מערבה עד למחלף גהה, לא היה על נתיב תחבורה ציבורית לאורך רחוב ז'בוטינסקי בפתח תקווה. למעשה, בזמן פעילות הנתיב וגם לאחר מכן גודל במקום דשא, כחלק מאי תנועה ברחוב.

בדצמבר 2018 החלו עבודות להנחת מסילות מסילות הרכבת בתוואי והקמת תשתיות בשבילן. בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.

בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023.

## מיקום
התחנה נמצאת סמוך לנקודת ההצטלבות של שני רחובות ראשיים בפתח תקווה: רחוב זאב אורלוב ורחוב ז'בוטינסקי. שכונות נווה גן מצפון–מערב ולב המושבה מדרום–מזרח נמצאות מצפון–מערב ומדרום–מזרח (בהתאמה) לתחנה.

במרחק הליכה מהתחנה נמצא שוק פתח תקווה, המשורת גם על ידי תחנת פינסקר.

סביבת התחנה מכילה בעיקר אזורי מגורים, ושכונות נוספות הקרובות לתחנה ומשורתות חלקית ידה הן שכונת קרול (משורתת גם היא בעיקר על ידי תחנת פינסקר), מזרח רמת ורבר (שאר השכונה משורת בעיקר בידי תחנת דנקנר), ושכונת אחים ישראלית.

## קישורים חיצוניים
*
* תחנת קרול באתר נת"ע

## הערות שוליים

קרול, תחנת
קטגוריה:פתח תקווה: תחבורה
קטגוריה:כביש 481: תחבורה ציבורית
על המהפכה

**על המהפכה** (באנגלית: **On Revolution**) הוא ספר משנת 1963 מאת התאורטיקנית הפוליטית חנה ארנדט. הספר משווה בין שתי מהפכות מרכזיות במאה השמונה עשרה, המהפכה האמריקאית והמהפכה הצרפתית.

## רקע
12 שנים לפני פרסום "על המהפכה" פרסמה ארנדט את ספרה הראשון, "יסודות הטוטליטריות", שבו סקרה מהפכות שלדעתה היו כושלות. ארנדט חקרה תנועות של התנגדות בלתי אלימה אשר לדעתה היו עשויות לשקם משטרים דמוקרטיים ברחבי העולם. התחזיות שלה התבררו כנכונות במידה רבה, והמהפכות הללו מבוססות על העקרונות שהיא קבעה.

בספר קודם, "המצב האנושי", טענה ארנדט שישנם שלושה מצבי פעילות אנושית: עבודה, מלאכה ופעולה. "עבודה" היא מצב של קיום - כלומר, לעשות את מה שצריך כדי להישאר בחיים. עבור ארנדט, זו צורת הפעילות האנושית הנמוכה ביותר (כל היצורים החיים מסוגלים לכך). "מלאכה" הוא תהליך יצירה - צייר עשוי ליצור יצירת אמנות גדולה, סופר עשוי ליצור יצירת ספרות גדולה וכו'. עבור ארנדט, "מלאכה" היא מאמץ שיש לו תכלית. בזכות היצירות שלך, אנשים עשויים לזכור אותך; ואם היצירה שלך מספיק משמעותית אתה עשוי להיזכר במשך אלפי שנים. ארנדט מביאה כדוגמה את ה"איליאדה", שאנשים עדיין קוראים אותה ובזכותה הומרוס ייזכר כל עוד אנשים ימשיכו לספר את הסיפורים שלו. עם זאת, ארנדט טוענת שה"איליאדה" עדיין נקראת רק בזכות הגיבור שלה: אכילס – משום שאכילס מייצג "פעולה". רק על ידי אינטראקציה עם אחרים באיזשהו תחום ציבורי ניתן להעביר את המורשת שלך לדורות הבאים; רק על ידי **עשיית משהו** בלתי נשכח באמת יכול אדם להשיג אלמוות.

## סקירה
בספר זה טוענת ארנדט שהמהפכה הצרפתית, על אף שנלמד עליה רבות ואף ניסו לחקות אותה, הייתה אסון ואילו המהפכה האמריקאית אשר לא זכתה לתשומת לב רבה הייתה מוצלחת. טענה זו מנוגדת לדעות מרקסיסטיות ושמאלניות נפוצות. לפי ארנדט נקודת המפנה במהפכה הצרפתית חלה כאשר מנהיגי המהפכה בחרו להתמקד בחמלה להמונים במקום בשאיפה לחירות. באמריקה, לעומת זאת, האבות המייסדים דבקו במטרה של *Constitutio Libertatis* – תחום ציבורי שבו חופש פוליטי מובטח לכולם. עם זאת, ארנדט מאמינה שהרוח המהפכנית של המייסדים אבדה עם הזמן ומציעה להקים מערכת של "מועצות קטנות" כדי להחזיר אותה.

ארנדט האמינה שמנהיגי המהפכה האמריקנית הם "שחקנים" אמיתיים (במובן הארנדטיאני), ושהחוקה שלהם יצרה "ציבורים" פעילים. מנהיגי המהפכה הצרפתית, לעומת זאת, היו מרוכזים מדי בקיום (מה שארנדט כינתה "הדרישות שלהם ללחם"), בניגוד ל"פעולה". כדי שמהפכה תצליח באמת, היא חייבת לאפשר ולעודד יצירת - "ציבורים" כאלה. מנהיגי המהפכה האמריקאית יצרו "ציבור" ופעלו בתוכו; שמותיהם ייזכרו. מנהיגי המהפכה הצרפתית קיבלו את לחמם; שמותיהם נשכחו.

## תגובות וביקורת
בביקורת של אריק הובסבאום על הספר נטען שארנדט בחרה בקפידה את  נקטה גישה המקרים שסקרה והראיות שהציגה. לדוגמה, הוא טען שארנדט אינה מתייחסת למהפכות שלא התרחשו במערב, כמו המהפכה הסינית של 1911, ושתיאורה של המהפכה הרוסית מוטעה. בשל כך, הובסבאום מוצא שהקשר בין המהפכות הארנדטיאניות להיסטוריה הוא "מקרי כמו זה של תאולוגים ואסטרונומים מימי הביניים". כמו כן, הוא מוצא פגם בכך שארנדט רואה מהפכות כמשהו נורמטיבי ומתאר זאת כ"אידיאליזם פילוסופי מיושן".

## הערות שוליים

קטגוריה:ספרות פוליטית
קווין מולין

**קווין מולין** (באנגלית: **Kevin Mullin**; נולד ב-15 ביוני 1970) הוא פוליטיקאי אמריקאי המכהן כחבר בבית הנבחרים של ארצות הברית מאז ינואר 2023 מטעם המחוז ה-15 של קליפורניה. הוא חבר במפלגה הדמוקרטית, וכיהן כחבר באספה המדינתית של קליפורניה מהמחוז ה-22, הכולל את רוב אזור חצי האי סן פרנסיסקו, מ-2012 עד 2022.

## ביוגרפיה
מולין נולד בדיילי סיטי, קליפורניה, ב-15 ביוני 1970. הוא למד בבתי ספר יסודיים ציבוריים וקתוליים לפני שסיים את לימודיו בבית הספר התיכון ג'וניפרו סרה ב-1988. הוא קיבל תואר ראשון בתקשורת מאוניברסיטת סן פרנסיסקו ב-1992. תואר שני במנהל ציבורי מאוניברסיטת מדינת סן פרנסיסקו בשנת 1998. בנוסף, מולין השלים תוכנית למנהיגות בבית הספר לממשל קנדי באוניברסיטת הרווארד בשנת 2003.

לפני שנכנס לפוליטיקה, היה מולין בעל עסק מקומי ומנהל מחוז של הסנאטורית ג'קי ספיר. הוא גם שימש כמנהל פוליטי של אביו, חבר אספת המדינה דאז, ג'ין מאלין.

כיזם, הקים את KM2 Communications, עסק לייצור מולטימדיה בדרום סן פרנסיסקו. הוא הפיק תוכניות לענייני ציבור בטלוויזיה המקומית והנחה תוכניות שונות בערוץ חצי האי-טלוויזיה 26.

מולין נבחר למועצת העיר דרום סן פרנסיסקו בשנת 2007. הוא כיהן קדנציה אחת במועצה, כולל תפקיד של שנה כראש העיר. בתקופתו במועצה, ייצג מולין גם את הערים של מחוז סן מטאו בוועדת התחבורה המטרופולינית.

מולין נבחר לראשונה לאספה של קליפורניה ב-2012. הוא עזב את תפקידו ב-5 בדצמבר 2022, את מקומו תפסה דיאן פאפן.

לאחר פרישתה של ג'קי ספיר, מולין הכריז על מועמדותו לרשת אותה בבחירות 2022. הוא ניצח את המפקח של מחוז סן מטאו דייוויד קאנפה עם 55.8% מהקולות, והושבע לתפקידו ב-3 בינואר 2023.

בקונגרס ה-118 הוא חבר בוועדה למשאבי טבע ובוועדה למדע, חלל וטכנולוגיה.

## קישורים חיצוניים
* 

* 

## הערות שוליים

קטגוריה:אמריקאים ילידי קליפורניה
קטגוריה:חברי בית המחוקקים המדינתי של קליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת סן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:אמריקאים שנולדו ב-1970
פרייד'פליק

**פרייד'פליק** (באיסלנדית: **Breiðablik**; בהגייה המקובלת: **בריידבליק**) הוא מועדון כדורגל מהעיר קואופווגיר שבאיסלנד, המשחק בליגת העל האיסלנדית.

## היסטוריה
לאחר שנוסד ב-12 בפברואר 1950, המשחק התחרותי הראשון של פרייד'פליק נערך ב-12 ביוני 1957. לאחר מספר שנים בליגות הנמוכות, ב-1971 העפילה קבוצת הכדורגל הבוגרת לראשונה לליגת העל. בשנים 1971–2005 נעה הקבוצה בין הליגה הבכירה לליגת המשנה, ומאז עונת 2006 משחקת ברציפות בליגת העל. בשנת 2009 זכתה הקבוצה לראשונה ב, ובעונת 2010 זכתה באליפות ראשונה בתולדותיה. הקבוצה סיימה כסגנית האלופה בעונות 2012, 2015, 2018 ו-2021, ובעונת 2022 זכתה שוב באליפות. 

בפעמיים הראשונות בהן התמודדה הקבוצה במפעלים האירופיים היא לא זכתה להצלחה, אך בעונת 2013/2014 בליגה האירופית הצליחה לראשונה לעבור שלב, כאשר עברה את סנטה קולומה ושטורם גראץ בשני סיבובי המוקדמות הראשונים, והודחה בפנדלים בסיבוב השלישי בידי אקטובה. בשנים העוקבות הודחה הקבוצה מספר פעמים בסיבוב הראשון, אך בעונת 2021/2022 ובעונת 2022/2023 בקונפרנס ליג הצליחה שוב להגיע לסיבוב השלישי במפעל אירופי, בו הודחה על ידי אברדין ואיסטנבול בשאקשהיר, בהתאמה. בעונת 2023/2024 עברה הקבוצה את שמרוק רוברס בשלב המוקדמות הראשון של ליגת האלופות, אך הודחה על ידי פ.צ. קופנהגן ונשרה לליגה האירופית. במוקדמות הליגה האירופית הודחה על ידי זרינסקי מוסטאר ונשרה לקונפרס ליג, שם עברה את סטרוגה בשלב הפלייאוף והעפילה לשלב הבתים. בכך הפכה לקבוצה האיסלנדית הראשונה שמעפילה לשלב בתים של מפעל אירופי.

## תארים
* **[[ליגת העל האיסלנדית|אליפות איסלנד]]** (3): 2010, 2022, 2024.
** **סגנות** (4): 2012, 2015, 2018, 2021.
* **[[הגביע האיסלנדי]]** (1): 2009.
* **[[הסופר קאפ האיסלנדי]]** (1): 2023.

## קישורים חיצוניים
* 

קטגוריה:קבוצות כדורגל איסלנדיות
קטגוריה:קבוצות כדורגל שהוקמו ב-1950
טמאש פהרי

**טמאש פהרי** (במקור **וייס**, בהונגרית: **Fehéri Tamás**; בודפשט, 30 באוקטובר 1927 – בודפשט, 24 במרץ 2002) היה במאי קולנוע יהודי-הונגרי, צלם קולנוע, פרופסור באוניברסיטה. פהרי זכה בפרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה) וכן בפרסים רבים נוספים.

## קורות חיים
טמאש וייס נולד במשפחה יהודית כבנם של הסוכן לאיוש פהרי (לוי וייס עד 1934) ושל אתלקה מרקוביץ'. בין השנים 1947 לבין 1949 עבד ב-Mafirt שמ-2022 שמו כיום NFI Stúdió ולאחר מכן עבד ב-Mokép (חברה בבעלות ממשלתית, שהייתה חברת הפצת הסרטים היחידה בהונגריה עד 1987), שם עסק בניהול רשת הקולנוע הלאומית. בין השנים 1949–1951 היה מתמחה באולפן הסרטים, במעבדת הסרטים ובחברת הדיבוב. בין 1949 לבין 1953, הוא היה סטודנט באוניברסיטה לאמנויות התיאטרון והקולנוע. בין השנים 1951 לבין 1952 הוא היה עוזר צלם במפעל החדשות והסרטים התיעודיים ובאולפן הקולנוע התיעודי (היום Fórum Filmstúdió). בין 1952 לבין 1957 עבד כצלם קולנוע. במקביל בין 1954 לבין 1956, הוא היה מרצה באוניברסיטה לאמנויות התיאטרון והקולנוע ולאחר מכן פרופסור. מ-1957 היה במאי קולנוע. הוא היה מנהל סטודיו מ-1987. ב-1991 הפך ליו"ר חבר הנאמנים של "קרן הקולנוע פורום".

### פעילותו
הוא עשה יותר מאלף פרטי דיווח כעובד ב"יומן החדשות ההונגרי" (Magyar Filmhíradó) וכבמאי-צלם צילם סרטי מסע, דיווחים וסרטים דוקומנטריים. הוא עבד בקביעות גם עבור הטלוויזיה ההונגרית.

## חייו הפרטיים
ב-1949 הוא נשא את מריה אנטל. נולדו להם שני בנים, ג'רג' (1953) וגאבור (1965).

## סרטיו
### כבמאי

### כצלם

* Magyarok a prérin (1980)
* Ünnep Esztergomban (1988)


### כמפיק

## מעבודותיו הנוספות
* מסביב לעולם עם מצלמה (עם לאסלו בוקור, 1969)

## פרסים
* פרס בלה באלאז' (1962)
* פרס SZOT בשנת 1964
* פרס האמן המצטיין (1976)
* פרס האמן הדגול (1983)
* פרס מבקרי הקולנוע (1985)

## לקריאה נוספת
* Péter Ábel: Új Filmlexikon, כרך 1, Akadémiai Kiadó, בודפשט, 1971. עמוד 305–306 (לקסיקון הסרטים החדש)
* פטר הרמן: מי זה מי 2002 CD-ROM, Biográf Kiadó 

## ראו גם
* טמאש פהרי הלך לעולמו
## קישורים חיצוניים

## הערות שוליים

קטגוריה:במאי קולנוע יהודים הונגרים
קטגוריה:ניצולי השואה: הונגריה
קטגוריה:בוגרי האוניברסיטה לאמנויות התיאטרון והקולנוע
קטגוריה:צלמים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:צלמי קולנוע יהודים הונגרים
קטגוריה:יהודים זוכי פרס בלה באלאז'
קטגוריה:הונגרים שנולדו ב-1927
קטגוריה:הונגרים שנפטרו ב-2002
תקן ביקורת 230

**תקן ביקורת 230 – תיעוד ביקורת** הוא תקן ביקורת שפורסם על ידי לשכת רואי החשבון בישראל ועוסק בנושא תיעוד ושמירת החומרים ששימשו לעבודת הביקורת. תיעוד זה נועד לשמש ראיה לכך ש- (1) מסקנתו של רואה החשבון המבקר ראויה, (2) עבודת הביקורת נעשתה באופן שתואם נעשתה בהתאם לתקני ביקורת ולדרישות רגולטוריות שונות.

בהתאם לכך, התקן קובע כי על רואה החשבון להכין ולשמור תיק ביקורת המכיל בצורה מסודרת את כל ראיות הביקורת וניירות העבודה הנלווים לכך. השלמת תיק הביקורת צריכה להיעשות תוך זמן זמן בסמוך לסיום עבודת הביקורת, ולסיים את התהליך המנהלי של הרכבת התיק במועד סביר לאחר הגשת דוח רואה החשבון המבקר. כמו כן, התקן מציין כי תיעוד הביקורת הוא קניינו של רואה החשבון (ולא של לקוחו).

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס ברובו על תקן ביקורת 101 (שפורסם בשנת 2009) שעסק באותו נושא של תיעוד ביקורת ומקצתו על תקן ביקורת 114 (שפורסם בשנת 2016) שעסק בנושא מהותיות בתכנון ובביצוע של ביקורת. כמו כן, תקן 230 מבוסס על תקן ביקורת בינלאומי ISA 230 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
*תקן ביקורת 230, באתר לשכת רואי החשבון
* תקן ביקורת 101, באתר לשכת רואי החשבון
* תקן ביקורת 114, באתר לשכת רואי החשבון
*תקן ISA 230 באתר של הפדרציה הבינלאומית של רואי החשבון

קטגוריה:תקני ביקורת בחשבונאות
בונגוקולה לונגוואנה

**בונגוקולה "בונגי" לונגוואנה** (באנגלית: **Bongokuhle "Bongi" Hlongwane**; נולד ב-20 ביוני 2000) הוא כדורגלן דרום אפריקאי שמשחק בתור חלוץ במינסוטה יונייטד מה-MLS ובנבחרת דרום אפריקה.

## קריירה
לונגוואנה גדל בנקסמאלה שבפיטרמריצבורג ושיחק בקבוצה המקומית לפני שהצטרף לקבוצות הנוער של מריצבורג יונייטד. הוא עשה את הופעת הבכורה שלו עבור הקבוצה הבוגרת בהפסד 1-0 נגד אורלנדו פירטס באפריל 2019. הוא היה מועמד לפרס השחקן הצעיר של העונה בליגה הדרום-אפריקאית עבור בעונת 2020/21. ב-5 בינואר 2022, מינסוטה יונייטד הודיעה על החתמתו של לונגוואנה לשלוש שנים עם אופצייה לשנה נוספת במועדון.
## נבחרת לאומית
לונגוואנה זומן לראשונה לנבחרת דרום אפריקה ביולי 2019, וערך את הופעת הבכורה הבינלאומית שלו ב-28 ביולי כמחליף בתבוסה 2–3 לנבחרת לסוטו. ב-8 ביוני 2021, הוא ערך את הופעתו השנייה ואת הופעת הבכורה המלאה שלו בדרום אפריקה נגד נבחרת אוגנדה ואף כבש את שערו הבינלאומי הראשון בניצחון 3–2.

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:כדורגלני נבחרת דרום אפריקה
קטגוריה:חלוצי כדורגל דרום אפריקאים
קטגוריה:כדורגלני מריצבורג יונייטד
קטגוריה:כדורגלני מינסוטה יונייטד
קטגוריה:דרום אפריקאים שנולדו ב-2000
מתיה פורלאני

**מתיה פורלאני** (באיטלקית: **Mattia Furlani**; נולד ב-7 בפברואר 2005) הוא אתלט איטלקי, זוכה מדליית ארד אולימפית (פריז 2024), אלוף עולם באולם ובאצטדיון (נאנג'ינג 2025, טוקיו 2025), סגן אלוף אירופה (רומא 2024) וסגן אלוף אירופה באולם (אפלדורן 2025) בקפיצה לרוחק.

## ביוגרפיה
פורלאני גדל במשפחה של אתלטים. אביו, מרצ'לו פורלאני, התחרה בקפיצה לגובה ואחותו אריקה פורלאני , אף היא קופצת לגובה.

### 2022
באליפות אירופה עד גיל 18 שנערכה ביולי בירושלים ביולי 2022 זכה בשתי מדליות זהב.בקפיצה לגובה בתוצאה של 2.15 מטר, ובקפיצה לרוחק בשיא אליפות ושיא אישי חדש של 8.04 מטר.

### 2023
באליפות אירופה באולם שנערכה באיסטנבול, טורקיה במרץ סיים במקום 12 בקפיצה לרוחק בתוצאה של 7.57 מטר.

באליפות אירופה עד גיל 20 שנערכה בירושלים באוגוסט הוא זכה במדליית זהב בקפיצה לרוחק בשיא אליפות חדש של 8.23 מטר.

### 2024
בתחרות שנערכה באולם באנקונה איטליה ב-17 בפברואר 2024 הוא קבע בקפיצה לרוחק שיא אישי חדש של 8.34 מטר.

#### סגן אלוף העולם באולם
באליפות העולם באולם שנערכה בגלאזגו, הממלכה המאוחדת ב-2 במרץ אותה שנה זכה במדליית כסף בקפיצה לרוחק בתוצאה של 8.22 מטר זהה לזו של הזוכה במדליית זהב מילטיאדיס טנטוגלו ולפני קארי מקלאוד מג'מייקה (8.21 מטר).

#### סגן אלוף אירופה
באליפות אירופה שנערכה ברומא שבאיטליה ביוני זכה במדליית כסף בקפיצה לרוחק בשיא עולם עד גיל 20 חדש של 8.38 מטר, אחרי מילטיאדיס טנטוגלו (8.65 מטר) ולפני סימון איהאמר משווייץ (8.31 מטר).

#### מדליית ארד אולימפית
באולימפיאדת פריז שנערכה באוגוסט זכה במדליית ארד בקפיצה לרוחק בתוצאה של 8.34 מטר, אחרי מילטיאדיס טנטוגלו (8.48 מטר) וויין פינוק מג'מייקה (8.36 מטר).

### 2025
#### סגן אלוף אירופה באולם
באליפות אירופה באולם שנערכה באפלדורן שבהולנד במרץ זכה במדליית כסף בקפיצה לרוחק בתוצאה של 8.12 מטר, אחרי בוז'ידאר סארבויוקוב מבולגריה (8.13 מטר) ולפני לסטר לסקיי מספרד (8.12 מטר).

#### אלוף עולם באולם
באליפות העולם באולם שנערכה בנאנג'ינג שבהרפובליקה העממית של סין בהמשך החודש זכה במדליית זהב בקפיצה לרוחק בתוצאה של 8.30 מטר, לפני ויין פינוק מג'מייקה (8.29 מטר) וליאם אדקוק מאוסטרליה (8.28 מטר).

באליפות העולם באתלטיקה 2025 זכה במדליית זהב בשיא אישי של 8.39 מטר.

## שיאים אישיים
### אצטדיון
* קפיצה לרוחק: 8.39 מטר (2025)
* קפיצה לגובה: 2.17 מטר (2021)

### אולם
* קפיצה לרוחק: 8.39 מטר (2026)
* קפיצה לגובה: 2.13 מטר (2022)

## קישורים חיצוניים

קטגוריה:קופצים לרוחק
קטגוריה:אתלטים איטלקים
קטגוריה:אתלטים באולימפיאדת פריז (2024)
קטגוריה:זוכי מדליית ארד אולימפית: אתלטיקה
קטגוריה:אלופי עולם באתלטיקה
קטגוריה:איטלקים שנולדו ב-2005